Boi slėnio romaniškosios katalonų bažnyčios

Boi slėnio romaniškosios katalonų bažnyčios () – UNESCO pasaulio paveldo objektas, esantis Ispanijoje, šiaurės vakarų Katalonijoje, Leridos provincijoje, Alta Ribagorsos komarkoje, Pirėnų priekalnėse esančiame Boi slėnyje.

Objektas apima 9 romaninio architektūros stiliaus bažnyčias, pastatytas XI–XIII a. Bažnyčios įvairios – nuo mažų vienanavių bažnytėlių su fasade išmūryta atvira varpine iki didesnių trinavių bažnyčių su atskirais aukštais varpinių bokštais. Bažnyčių vidus puoštas romaninėmis freskomis (dalis jų perkelta į muziejus).

Boi slėnio romaniškosios katalonų bažnyčios yra didžiausia romaninio stiliaus statinių santalka visoje Europoje. Pastatai gerai išsilaikę ir atspindi XII a. Katalonijos kultūrinį kraštovaizdį. Greta bažnyčių išlikę ir tradicinės architektūros senieji katalonų kaimai.

Bažnyčios į pasaulio paveldo sąrašą įtrauktos 2000 m.

 Bažnyčių sąrašas 
 UNESCO kodas Paveikslėlis Pavadinimas Vietovė Koordinatės 988–001 border|200px Barueros Šv. Felicijono bažnyčia Baruera 988–002 border|200px Boi Šv. Jono bažnyčia Boi  988–003 border|200px Taulio Šv. Marijos bažnyčia Taulis  988–004 border|200px Taulio Šv. Klemenso bažnyčia Taulis  988–005 border|200px Kolio Šv. Marijos bažnyčia Kolis  988–006 border|200px Kardeto Šv. Marijos bažnyčia Kardetas  988–007 border|200px Duro Šv. Mergelės Marijos Gimimo bažnyčia Duras  988–008 border|200px Duro Šv. Kirko koplyčia Duras  988–009 border|200px Eril la Valio Šv. Eulalijos bažnyčia Eril la Valis 

Kategorija:Pasaulio paveldo objektai Katalonijoje
Kategorija:Ispanijos bažnyčios